சுகாதார இலாகாவுக்கு மொட்டைக் கடிதம் எழுதிவிட்டுச் சின்ன அளவில் ஒரு பழிவாங்கலைச் செய்துவிட்டதாகத் திருப்தியோடு வீட்டை விட்டுக் கிளம்பினாலும், வேலை வாய்ப்பு அலுவலகம், புத்தகசாலை, சினிமா என்று மனத்துக்கு உகந்த அலைச்சலுக்குப் பின் களைப்பாகத் திரும்பியபோதும், அடையாளம் தெரியாத ஓர் அமைதியின்மையை ஸ்ரீராம் உணர்கிறான். அது அவன் மறந்துவிட்டாலும் (அல்லது மறந்துவிட்டதாக பாவனை செய்து கொண்டாலும்) கடிதம் அனுப்பியதற்கான குற்ற உணர்வுதான். அதனை நீந்திக் கடந்து மன்னிப்புக் கேட்கச் செல்ல அவனுக்கு ஒரு மாதம் ஆகிறது.